CELEX: 32017D1197
Language: el
Date: 2017-07-03 00:00:00
Title: Εκτελεστική απόφαση (ΕΕ) 2017/1197 της Επιτροπής, της 3ης Ιουλίου 2017, για την τροποποίηση της εκτελεστικής απόφασης 2012/340/ΕΕ σχετικά με την οργάνωση προσωρινού πειράματος δυνάμει των οδηγιών του Συμβουλίου 66/401/ΕΟΚ, 66/402/ΕΟΚ, 2002/54/ΕΚ, 2002/55/ΕΚ και 2002/57/ΕΚ όσον αφορά τον επιτόπιο καλλιεργητικό έλεγχο υπό επίσημη επίβλεψη για βασικούς σπόρους προς σπορά και σπόρους επιλογής από γενεές προγενέστερες των βασικών σπόρων προς σπορά [κοινοποιηθείσα υπό τον αριθμό C(2017) 4442] (Κείμενο που παρουσιάζει ενδιαφέρον για τον ΕΟΧ )

5.7.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 172/30
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2017/1197 ΤΗΣ ΕΠΙΤΡΟΠΉΣ
   της 3ης Ιουλίου 2017
   για την τροποποίηση της εκτελεστικής απόφασης 2012/340/ΕΕ σχετικά με την οργάνωση προσωρινού πειράματος δυνάμει των οδηγιών του Συμβουλίου 66/401/ΕΟΚ, 66/402/ΕΟΚ, 2002/54/ΕΚ, 2002/55/ΕΚ και 2002/57/ΕΚ όσον αφορά τον επιτόπιο καλλιεργητικό έλεγχο υπό επίσημη επίβλεψη για βασικούς σπόρους προς σπορά και σπόρους επιλογής από γενεές προγενέστερες των βασικών σπόρων προς σπορά
   
      
         [κοινοποιηθείσα υπό τον αριθμό C(2017) 4442]
      
   
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 66/401/ΕΟΚ του Συμβουλίου, της 14ης Ιουνίου 1966, περί εμπορίας σπόρων προς σπορά κτηνοτροφικών φυτών (1), και ιδίως το άρθρο 13α,
   Έχοντας υπόψη την οδηγία 66/402/ΕΟΚ του Συμβουλίου, της 14ης Ιουνίου 1966, περί εμπορίας σπόρων δημητριακών προς σπορά (2), και ιδίως το άρθρο 13α,
   Έχοντας υπόψη την οδηγία 2002/54/ΕΚ του Συμβουλίου, της 13ης Ιουνίου 2002, περί εμπορίας σπόρων τεύτλων προς σπορά (3), και ιδίως το άρθρο 19,
   Έχοντας υπόψη την οδηγία 2002/55/ΕΚ του Συμβουλίου, της 13ης Ιουνίου 2002, περί εμπορίας σπόρων προς σπορά κηπευτικών (4), και ιδίως το άρθρο 33,
   Έχοντας υπόψη την οδηγία 2002/57/ΕΚ του Συμβουλίου, της 13ης Ιουνίου 2002, περί εμπορίας των σπόρων προς σπορά των ελαιούχων και κλωστικών φυτών (5), και ιδίως το άρθρο 16,
   Εκτιμώντας τα ακόλουθα:
   
               (1)
            
            
               Η εκτελεστική απόφαση 2012/340/ΕΕ της Επιτροπής (6) καθορίζει την οργάνωση, έως τις 31 Δεκεμβρίου 2017, προσωρινού πειράματος, στο οποίο μπορεί να συμμετάσχει οποιοδήποτε κράτος μέλος, το οποίο επιτρέπει την επιλογή μεταξύ, αφενός, επίσημων επιτόπιων καλλιεργητικών ελέγχων και, αφετέρου, επιτόπιων καλλιεργητικών ελέγχων υπό επίσημη επιτήρηση για βασικούς σπόρους προς σπορά και σπόρους επιλογής από γενεές προγενέστερες των βασικών σπόρων προς σπορά, δυνάμει των οδηγιών του Συμβουλίου 66/401/ΕΟΚ, 66/402/ΕΟΚ, 2002/54/ΕΚ, 2002/55/ΕΚ και 2002/57/ΕΚ.
            
         
               (2)
            
            
               Δεν έχει ακόμα ολοκληρωθεί η εκτίμηση του κατά πόσον η επιλογή μεταξύ, αφενός, των επίσημων επιτόπιων καλλιεργητικών ελέγχων και, αφετέρου, των επιτόπιων καλλιεργητικών ελέγχων υπό επίσημη επίβλεψη μπορεί να αποτελεί βελτιωμένη εναλλακτική πρόταση σε σχέση με την απαίτηση για επίσημους επιτόπιους καλλιεργητικούς ελέγχους όσον αφορά βασικούς σπόρους προς σπορά και σπόρους επιλογής από γενεές προγενέστερες των βασικών σπόρων προς σπορά, καθώς χρειάζεται να συλλεχθούν περισσότερα στοιχεία για την ολοκλήρωση του πειράματος, και, ειδικότερα, στοιχεία σχετικά με τις δοκιμές για το ελάχιστο επίπεδο των επίσημων ελέγχων. Ως εκ τούτου, είναι αναγκαίο να παραταθεί η διάρκεια του προσωρινού πειράματος.
            
         
               (3)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο άρθρο 7 της εκτελεστικής απόφασης 2012/340/ΕΕ η φράση «31 Δεκεμβρίου 2017» αντικαθίσταται από τη φράση «31 Δεκεμβρίου 2019».
   Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 3 Ιουλίου 2017.
      
         
            Για την Επιτροπή
         
         Vytenis ANDRIUKAITIS
         
            Μέλος της Επιτροπής
         
      
   
   
      (1)  ΕΕ 125 της 11.7.1966, σ. 2298/66.
   
      (2)  ΕΕ 125 της 11.7.1966, σ. 2309/66.
   
      (3)  ΕΕ L 193 της 20.7.2002, σ. 12.
   
      (4)  ΕΕ L 193 της 20.7.2002, σ. 33.
   
      (5)  ΕΕ L 193 της 20.7.2002, σ. 74.
   
      (6)  Εκτελεστική απόφαση 2012/340/ΕΕ της Επιτροπής, σχετικά με την οργάνωση προσωρινού πειράματος δυνάμει των οδηγιών του Συμβουλίου 66/401/ΕΟΚ, 66/402/ΕΟΚ, 2002/54/ΕΚ, 2002/55/ΕΚ και 2002/57/ΕΚ όσον αφορά τον επιτόπιο καλλιεργητικό έλεγχο υπό επίσημη επίβλεψη για βασικούς σπόρους προς σπορά και σπόρους επιλογής από γενεές προγενέστερες των βασικών σπόρων προς σπορά (ΕΕ L 166 της 27.6.2012, σ. 90).